U skladu sa članom 17. Zakona o igrama na sreću (“Službene novine Federacije BiH”, broj 48/15, 60/15), članom 7. Pravilnika o sadržaju pravila, uslovima i načinu priređivanja nagradnih igara (“Službene novine Federacije BiH”, broj: 30/16, 63/19, 82/20), te na osnovu člana 14. Statuta društva „Mercator BH" d.o.o. Sarajevo, Uprava Društva donosi:

# PRAVILA NAGRADNE IGRE

# „Mercator i Moji brendovi te nagrađuju – RADUJMO SE ZAJEDNO”

# 1. PRIREĐIVAČ

# Priređivač nagradne igre je Mercator BH d.o.o. Sarajevo, sa sjedištem u Blažuj bb, 71210 Ilidža, poreski broj: 200841110009, identifikacioni broj: 4200841110009, registarski broj: 65-01-0542-10 (stari broj I-24260).

# 2. TRAJANJE I SVRHA PRIREĐIVANJA NAGRADNE IGRE

1. Nagradna igra traje u periodu 15.12.2021.-15.01.2022.g., a priređuje se u svrhu nagrađivanja kupaca za lojalnost i promocije domaćih i regionalnih brendova i proizvoda u sklopu kampanje „MOJI BRENDOVI – NAŠE VRIJEDNOSTI“.
2. Priređivač će nakon odobrenja Federalnog ministarstvo finansija, a prije početka nagradne igre, objaviti pravila nagradne igre najmanje u jednim dnevnim novinama dostupnim na teritoriji Federacije Bosne i Hercegovine, uz obavezno navođenje broja i datuma odobrenja.
3. Za vrijeme trajanja nagradne igre, pravila su dostupna na [www.mercator.ba](http://www.mercator.ba), www.pikakartica.ba i u prodavnicama Priređivača, tokom radnog vremena, svakog radnog dana.

# 3. NAZIV NAGRADNE IGRE

# Naziv nagradne igre je „Mercator i Moji brendovi te nagrađuju – RADUJMO SE ZAJEDNO”

4. NAČIN IZVLAČENJA DOBITNIKA NAGRADA

1. Izvlačenje dobitnika nagrada će se održati u tržnom centru Priređivača u ulici Ložionička br. 16., Sarajevo, 21.01.2022.g. u 12:00 sati, metodom slučajnog odabira certificiranim kompjuterskim softverom broja registrovane Pika kartice koja ispunjava uslov učešća u nagradnoj igri (tačka 7. ovih Pravila).
2. Za svaku nagradu izvlače se i po dva zamjenska dobitnika, koji se po redu izvlačenja smatraju dobitnikom u slučaju da prvobitno izvučeni dobitnik ne ispunjava uslove za dodjelu nagrade.
3. Nagradno izvlačenje će biti nadgledano od strane tročlane komisije, koja će o tome sačiniti odgovarajući zapisnik.

# 5. FOND NAGRADA

Nagradni fond sastoji se od 7 nagrada, čija ukupna vrijednost iznosi 3.486,00 KM sa uračunatim PDV-om (uključujući osiguranje i boravišnu taksu).

# 6. POJEDINAČNA TRŽIŠNA VRIJEDNOST NAGRADA

Pojedinačna tržišna vrijednost nagrada iznosi:

|  |  |  |  |  |
| --- | --- | --- | --- | --- |
| **NAGRADE** | | Pojedinačna vrijednost nagrade sa PDV (KM) | Količina (kom) | UKUPNA VRIJEDNOST sa PDV (KM) |
|  | **VIKEND BORAVAK ZA DVIJE OSOBE NA VLAŠIĆU**  (\*uključuje 2 noćenja na bazi polupansiona za 2 osobe uz neograničeno korištenje wellness centra, sa uplaćenom boravišnom taxom i osiguranjem)  **\*Aranžman se može koristiti u periodu od 01.02.-28.02.2022.godine.** | 498,00 | 7 | 3.486,00 |

# 7. USLOVI UČESTVOVANJA U NAGRADNOJ IGRI

1. Direktno učešće u nagradnoj igri ostvaruju sva fizička lica sa prijavljenim prebivalištem u BiH, koja za vrijeme trajanja nagradne igre u poslovnim jedinicama Priređivača na području Federacije Bosne i Hercegovine izvrše kupovinu u iznosu računa od najmanje 30,00 KM i koji su prilikom te kupovine kupili najmanje jedan artikal koji je na polici obilježen oznakom „Moji brendovi“, uz obavezno korištenje Pika kartice registrovane u sistemu programa lojalnosti Super Kartice d.o.o. Sarajevo; osim zaposlenika Priređivača i Super Kartice d.o.o. Sarajevo, odnosno članova njihovih užih porodica koji sa njima žive u zajedničkom domaćinstvu.
2. Svaki učesnik u nagradnoj igri može učestvovati s neograničenim brojem kupovina navedenih proizvoda, s tim da jedan učesnik može dobiti samo jednu nagradu u toku trajanja nagradne igre, bez obzira na broj realiziranih kupovina.
3. Učesnici nagradne igre su pristupanjem programu lojalnosti Super kartice d.o.o. omogućili prikupljanje, obradu i evidenciju ličnih podataka u skladu sa Zakonom o zaštiti ličnih podataka.

# 8. NAČIN OBJAVLJIVANJA DOBITNIKA NAGRADA

1. Rezultati nagradne igre i imena dobitnika nagrada biće objavljeni na web stranici www.mercator.ba i www.pikakartica.ba, u roku od 7 dana od nagradnog izvlačenja.
2. Dobitnici će biti kontaktirani i na broj telefona iz sistema podataka programa lojalnosti Super Kartica d.o.o. Sarajevo.
3. Dobitnici neke od nagrada prihvatanjem preuzimanja nagrade daju saglasnost da se njihovo ime, adresa i slika mogu od strane Priređivača objaviti i koristiti bez naknade u štampanom, slikovnom, audio i video materijalu.
4. Sva dokumentacija koja se odnosi na organizaciju i provođenje nagradne igre, kao i ova Pravila, čuvaju se dvije godine u prostorijama Priređivača.

# 9. MJESTO I ROK ZA PODIZANJE NAGRADA

1. Nagrade se preuzimaju uz predočenje lične karte.
2. Dobitnici svoje nagrade mogu preuzeti od Priređivača u roku od 30 dana od datuma obavještenja. Ukoliko dobitnik ne preuzme nagradu u navedenom roku, Priređivač će postupiti shodno odredbama Pravilnika o sadržaju pravila, uslovima i načinu priređivanja nagradnih igara.
3. Ukoliko je dobitnik maloljetnik, nagrada će biti uručena roditelju/staratelju s kojim maloljetnik živi, pri čemu je roditelj/staratelj dužan priložiti validnu dokumentaciju, odnosno dokument kojim dokazuje status roditelja/staratelja.
4. Prilikom preuzimanja nagrade dobitnik je obavezan potpisati izjavu o preuzimanju nagrade. Potpisivanjem izjave ili istekom roka za preuzimanje nagrade, prestaju sve obaveze i odgovornosti Priređivača prema dobitniku.
5. Ukoliko bude dodatnih specifičih pojedinosti u vezi sa dodjelom nagrade, odnosno pitanje može biti naknadno dogovoreno između dobitnika i Priređivača.
6. Priređivač ne preuzima odgovornost za eventualnu štetu nastalu u vezi sa učešćem u nagradnoj igri odnosno preuzimanjem i korištenjem nagrada.
7. Nagrade se ne mogu zamijeniti ili isplatiti u gotovini. Dobitnik nema pravo zahtijevati drugačiju nagradu ili nagradu koja prelazi iznos naveden u ovim Pravilima. U nagradnoj igri ne mogu učestvovati radnici Priređivača, niti članovi njihovih užih porodica odnosno domaćinstva.
8. Porez na dohodak od nagradne igre (10%) snosi dobitnik nagrade. Dostava potvrde o plaćenom porezu je preduslov za preuzimanje nagrade.

# 10. NADLEŽNOST SUDA

Svi eventualni sporovi između Priređivača i učesnika odnosno dobitnika rješavaće se sporazumno, a ako se u tome ne uspije, nadležan je Općinski sud u Sarajevu.

# 11. SASTAV KOMISIJE ZA IZVLAČENJA NAGRADA

Tročlanu komisiju za izvlačenje nagrada Priređivač će imenovati posebnom odlukom.

# 12. USLOVI POD KOJIM SE NAGRADNA IGRA MOŽE PREKINUTI

Nagradna igra se može prekinuti u slučaju više sile ili u slučaju koji ne zavisi od volje Priređivača, a prekid nagradne igre se objavljuje u istim dnevnim novinama u kojima je nagradna igra objavljena.

|  |  |
| --- | --- |
|  | **Mercator BH d.o.o. Sarajevo** |